Yevropa Ligasi. “Liverpul” “Borussiya Dortmund” ustidan irodali g‘alabaga erishdi

Futbol bo‘yicha Yevropa Ligasining chorak final javob uchrashuvidan keyin Yurgen Klopp boshchilik qilayotgan “Liverpul” yarim final chiptasini qo‘lga kiritdi.

“Liverpul” hamda “Borussiya” klublarining Dortmundda bo‘lib o‘tgan birinchi o‘yinida 1:1 hisobi qayd etilgandi. “Enfild”dagi javob o‘yinida esa Premyer-liga vakili irodali g‘alabaga erishdi.
O‘yinning 9-daqiqasiga kelib mehmonlar ikkita gol farqi bilan oldinga chiqib olishni uddalagandi. Klopp jamoasi 2-bo‘limga kelib vaziyatni o‘ngladi hamda to‘rt bor zafar quchishning uddasidan chiqa oldi. Klubni yarim final ishtirokchisiga aylantirgan gol hakam tomonidan qo‘shib berilgan daqiqada Deyan Lovren tomonidan kiritildi.
Yevropa Ligasi
 Chorak final. Javob uchrashuvi
 14-aprel, payshanba
Gollar: Genrix Mxitaryan, 5 (0:1). Pyer-Emerik Obameyang, 9 (0:2). Divok Origi, 48 (1:2). Marko Roys, 57, (1:3). Filippe Koutinyo, 66 (2:3). Mamadu Sako, 77 (3:3). Deyan Lovren, 90+1 (4:3).
“Liverpul”: Simon Minyole, Nataniel Klayn, Alberto Moreno, Deyan Lovren, Mamadu Sako, Emre Jan (Lukas Leyva, 80), Adam Lallana (Jo Allen, 62), Jeyms Milner, Filippe Koutinyo, Roberto Firmino (Daniel Starrij, 62), Divok Origi.
“Borussiya Dortmund”: Roman Vaydenfeller, Lukash Pishek, Marsel Shmelser, Sokratis Papastatopulos, Mats Xummels, Gonsalo Kastro (Ilkay Gyundogan, 82), Sindzi Kagava (Mattias Ginter, 77), Yulian Vaygl, Genrix Mxitaryan, Pyer-Emerik Obameyang, Marko Roys (Adrian Ramos, 83).
Birinchi uchrashuv — 1:1